เรื่องร้องเรียน: แจ้งน้ำท่วมขังไม่ระบาย ภายในซอยช่างอากาศอุทิศ 16 (ช่วงกลางซอยเข้าไปถึงท้ายซอย) เขตดอนเมือง กรุงเทพฯ  พบว่าท่อระบายน้ำหลักอยู่ทางต้นซอย แต่เนื่องจากท่อระบายน้ำภายในซอยช่างอากาศอุทิศ 16 ตันหรือระบายช้ามาก ทำให้น้ำท่วมขังช่วงท้ายซอย ไม่มีการระบาย   จนปัจจุบันน้ำมีสภาพเป็นสีเขียว พื้นถนนลื่น เสี่ยงต่ออุบัติเหตุ และโรคไข้เลือดออก   จึงขอสนับสนุนอุปกรณ์และคำสั่งการให้ช่วยระบายน้ำภายในซอยช่วงอากาศอุทิศ 16  ความสูงระดับหน้าแข้ง น้ำท่วมมาแล้วมากกว่า 1 สัปดาห์
การดำเนินการของเจ้าหน้าที่: ฝ่ายโยธา สำนักงานเขตดอนเมือง ได้ตรวจสอบแล้ว ปรากฏว่าในวันดังกล่าวมีฝนตกหนัก จึงทำให้น้ำท่วมขัง และได้ดำเนินการเร่งระบายน้ำลงสู่คลองเปรมประชากร ในระยะยาวถนนช่างอากาศอุทิศได้รับงบประมาณเพื่อปรับปรุงถนนและท่อระบายน้ำ ในงบประมาณประจำปี 2567  ปัจจุบันบริเวณดังกล่าวได้แห้งเป็นปกติ
ความเห็นของผู้แจ้ง: หลังแจ้งเรื่องไป เจ้าหน้าที่ได้เปิดเครื่องสูบน้ำ บริเวณปากซอยช่างอากาศอุทิศ 16 มากกว่าเดิม แต่อย่างที่แจ้งไปว่า ท่อระบายน้ำ และแนวรางท่อ มันอุดตันและถูกเทปูนปิด จากการเทพื้นหน้าบ้านรุกล้ำถนนสาธารณะ พอไม่ขุดลอกท่อ ไม่จัดการการเทพื้นรุกล้ำ น้ำจากท้ายซอยช่างอากาศอุทิศ ความยาวประมาณ 500 เมตร ถึง 1 กิโลเมตร จึงไม่ระบายไปด้านหน้า ซึ่งเป็นจุดระบายที่เดียว ทำให้น้ำท่วมค้างเป้นสัปดาห์ เสี่ยงลื่นล้ม เสี่ยงไข้เลือดออก กระทบคุณภาพชีวิตทุกทาง
พื้นที่: แขวงดอนเมือง เขตดอนเมือง กรุงเทพมหานคร